हृषिकेश मुखर्जी यानी हृषि दा ने हिंदी सिनेमा की राह पकड़ी और उस राहगुज़र पर मध्यमवर्गीय परिवारों की कहानियों की अंगुली थामे निकल पड़े. ये समझाने को कि जीवन जीने का स्तर हो सकता है लेकिन हंसी और आंसुओं को वर्गीकृत नहीं किया जा सकता. उन्होंने अपनी फ़िल्मों से ये साबित कर दिया कि किसी मिडिल क्लास आंख से निकला आंसू हाई प्रोफाइल आंख में डबडबा सकता है. मध्यमवर्गीय हंसी एलीट होंठों पर भी खिल सकती है.